kardosdrur/scandi-wiki huggingface dataset:
Rødhovedet tornskade

Rødhovedet tornskade (Lanius senator) er en art i familien af tornskader, der er udbredt i Syd- og Østeuropa, Nordafrika og Mellemøsten. Det er den almindeligste tornskade i Spanien, hvor den bl.a. findes i insektrige plantager af korkeg. Udover insekter kan rødhovedet tornskade undtagelsesvis også tage mindre pattedyr og fugle. Arten overvintrer i tropisk Afrika syd for Sahara, men nord for ækvator.

I Danmark er rødhovedet tornskade en meget sjælden gæst om sommeren. Den er truffet mindre end 50 gange i løbet af de sidste 100 år. Oftest har det været langs den jyske vestkyst, f.eks. ved Blåvands Huk.

Noter

Kilder 
 Beskrivelse af rødhovedet tornskade på Dansk Ornitologisk Forenings hjemmeside

Europas fugle
Spaniens fugle
Tornskader
Sava (Madagaskar)

Sava er en af Madagaskars 22 regioner (faritra), og en af to regioner i provinsen Antsiranana. Regionen havde år 2001 741.269 indbyggere år 2001 som i 2004 var øget til 805.300 personer ; Af dem bor omkring 40.000 i regionens hovedstad Sambava. Regionens har et areal på 25.518 km², hvilket giver en befolkningstæthed på cirka 31,6 indbyggere pr. kvadratkilometer; Regionens areal udgør ca. 4% af Madagaskars areal.

Regionens navn kommer af de forbogstaverne i regionens fire vigtigste byer: Sambava, Antalaha, Vohémar og Andapa .

Økonomi 
De fire byer som tilsammen danner regionens navn kaldes også "vaniljens verdenshovedstad". Regionen har verdens største produktion af krydderiet, og står for halvdelen af verdens forarbejdning af det . Eksporten af vanilje har en højst vigtig økonomisk betydning for både regionen og hele landet, og er et af de vigtigste eksportprodukter. Den økonomiske betydning muliggjorde også i 2005 genopbygningen af "route de la vanille" (vaniljevejen), som sammenbinder de fire byer.

Geografi 
Gennem regionen passerer adskillige floder som skaberr store muligheder for landbruget, men de giver også potentiale for vandkraft. Floderne er inte udnyttede trods deres muligheder og er fordelt i distrikterne, fra nord til syd:
 Vohemar: Manambato, Fanambana og Manambery
 Andapa og Sambava: Bemarivo, Androranga, Lokoho, Mahanara, Sambava og Ankatoka
 Antalaha: Ankavanana, Ankavia, Ankaviahely, Sahafihitra og Onive

En stor del af Sava består af verdensarvsområdet Atsinananas regnskove som strækker sig på den nordøstlige del af Madagaskar. Således er der dele af verdensarvsområdets seks regnskove i regionen. Halvøen Masoala dækkes for en stor del af nationalparken med samme navn.

Nationalparker natur- og vildtreservater 
 Nationalpark Marojejy
 Nationalpark Masoala
 Anjanaharibe-Sud Reserve

Administrativ inddeling 
Regionen overtog i 2009, sammen med landets øvrige regioner, provinsernes administration. Regionen er inddelt i fire distrikter (fivondronana):
 Andapa
 Antalaha
 Sambava
 Vohemar

Eksterne kilder og henvisninger 

 Præsentation af Sava på regionens officiella webbplats 

Madagaskars regioner
Louis Hammerich (birkedommer)

Louis Hammerich (16. maj 1830 i Kiel – 4. april 1916 i Aarhus) var en dansk birkedommer, far til Louis Hammerich.

Karriere og krigsdeltagelse i Slesvig 
Han var søn af borgmester Emil Hammerich. Han blev student 1847 i Kiel og studerede jura ved universitetet i Kiel, da krigen brød ud i 1848. Som 17-årig tog han til København, hvor han den 4. april indskrev sig ved 5. Linjeinfanteribataljon som frivillig. Han gennemgik grund- og befalingsmandsuddannelse og udnævntes 24. maj 1848, stadig blot 17 år gammel, til sekondløjtnant. Dernæst deltog han som officer i krigen fra 1849 til 1850 ved slaget ved Fredericia og ved Isted, hvor han blev såret. Han blev 19. august 1849 oprykket på ældste sekondløjtnants gage, fik 21. februar 1850 premierløjtnants karakter, 22. august samme år virkelig premierløjtnant i linjen, og 6. oktober samme år Ridder af Dannebrog. 18. september 1851 blev han sat à la suite.

Karriere i kongeriget 
Hammerich blev slesvigsk cand.jur. 1853, konstitueret herredsfoged i Frøs og
Kalvslund Herreder, samme år borgmester, politimester og byfoged i Egernførde samme år og afskediget fra Hæren. Han blev kancelliråd og herredsfoged i Bøking Herred 1856 og politimester og rådmand i Flensborg 1859, hvorfra han blev afskediget af preusserne 1864. Dernæst blev han dansk cand.jur. 1865, var byfoged i Aarhus 1867-77 og birkedommer i Kronborg vestre Birk 1877-1906. Ved sin afsked blev han udnævnt til konferensråd.

Han var 16. juli 1860 blevet Dannebrogsmand og 6. september 1900 Kommandør af 2. grad af Dannebrog. Han bar Sankt Stanislaus' Orden. Han var formand for bestyrelsen for Kagerup-Helsinge Jernbane og for Frederiksborg Amts Plantningsselskab indtil 1906.

Hammerich blev gift 5. maj 1854 i Ørsted Kirke, Båg Herred, med Ida Christiane Worsaae (3. juni 1833 i Vejle - 21. juli 1902 i Helsinge), datter af Jens Worsaae.

Kilder 

 
 Danske Jurister 1736-1936.

Kommandører af Dannebrog
Dommere fra Danmark
Personer fra Kiel
Politifolk fra Danmark
Personer i Treårskrigen fra Danmark
Officerer fra Danmark
Danskere i 1800-tallet
Danskere i 1900-tallet
Louis 1
Konferensråder fra Danmark
Ikke-folkevalgte borgmestre fra Danmark (før 1919)
Byfogeder fra Danmark
Herredsfogeder fra Danmark
Sambava

Sambava er en kommune og en by der er regionshovedstad i regionen Sava beliggende ved nordvestkysten af Madagaskar.
Nabobyer er Vohemar og Antalaha. Den nærmeste større by er Antsiranana (Diego Suarez). Sambava ligger ved Route Nationale 5B Ambilobe - Antalaha og har en regional lufthavn, Sambava Airport.

Landbrug og husdyrbrug er hovederhverv; Den vigtigste afgrøde er vanilje, men andre vigtige varer er kokosnødder og ris; der er også noget fiskeri.

Natur 
Nationalpark Marojejy ligger i nærheden af Sambava.

Eksterne kilder og henvisninger 

Byer i Madagaskar
Sandagergård (Amager)

Sandagergård er en militær facilitet på Amager benyttet af Forsvarets Efterretningstjeneste (FE).

Historie  
Oprindeligt var stedet en gård, som blev eksproprieret af den tyske værnemagt under 2. verdenskrig sammen med gårdene Aflandshagegård og Birkelund.

Officielt skulle tyskerne benytte arealet som skydebaner, men Luftwaffe benyttede området til et stort radaranlæg der havde betegnelsen ”Flugmeldemess-Stellung Krokodil”. 
Et af de tre radaranlæg tyskerne opstillede var FuSe 65 Würzburg-Riese.

Den kolde krig 
I 1957 flyttede Forsvarets Centralradio (FCR) ind i et nybygget hovedkvarter på Sandagergård som blev benævnt "indhentningsstation A". FCR var den danske SIGINT-tjeneste. I 1971 blev FCR underlagt FE som samtidig overtog området. Forsvarets Efterretningstjeneste driver desuden endnu en indhentningsstation i Jylland, Skibsbylejren ved Hjørring med seks radomer. Lytteposten ved Dueodde på Bornholm blev nedlagt i januar 2012 og erstattet af en 85 meter høj mast ved Østermarie (2017?).

Referencer

Eksterne henvisninger 
Sandagergård ved Forsvarets Efterretningstjeneste i Internet Archive
Dines Bogø fortæller om Efterretningstjenestens filial på Amager.

Amager
Lokaliteter i Danmark i 2. verdenskrig
Militære anlæg i Danmark
Gul skabiose

Gul skabiose (Scabiosa ochroleuca) er en staude med en opstigende, busket vækst. Blomsterne er store og lysegule. Bladene er dybt fligede og grågrønne. Planten er fuldt hårdfør i Danmark og bruges en del i staudebede og som snitblomst.

Kendetegn 
Gul skabiose er en flerårig, urteagtig plante med en opstigende vækst. Skuddene er forgrenede, men planten er åben og let i væksten. Alle overjordiske dele er dækket af tætte, stive hår. Bladene sidder dels som en grundstillet roset og dels spredt op langs stænglerne. De grundstillede blade er smalt ovale med lange stilke og nogle få, grove tænder på den inderste del af bladranden. I øvrigt er randen rundbugtet. Stængelbladene er bredt ægformede og dybt fligede eller næsten snitdelte med hel rand. Oversiden er grågrøn, mens undersiden er lyst grågrøn. Blomstringen foregår i juli-august, hvor man finder kurveblomsterne endestillet på hver sin forgrening. Randkronerne er flade og bølgede, mens skivekronerne er knudeagtige. Alle kronblade er lysegule. Frugterne er nødder med fnok.

Rodsystemet består af en kort, lodret rodstok og et stort antal dybtgående trævlerødder.

Planten når en højde på 1,50 m og en tilsvarende bredde.

Udbredelse 

Gul skabiose har sin naturlige udbredelse i Lilleasien, Centralasien og Kina. I Europa findes arten i den sydøstlige og centrale del. Alle steder er den knyttet til lysåbne voksesteder med en tør, kalkrig og veldrænet, men kvælstoffattig jordbund. 

I Slovenský kras bjergene i den østlige del af Slovakiet vokser arten i tørre skovstepper sammen med bl.a. bakkesoløje, bakkestilkaks, bibernelle, Bromus monocladus (en art af hejre), dunet vejbred, giftig kronvikke, jordstar, mat potentil, Polygala major (en art af mælkeurt), sværdalant, virgilasters og ædelkortlæbe

Galleri

Note 

Gule blomster
Haveplanter
Kalkbundsplanter
Skabiose
Thomas Kirkeskov

Thomas Kirkeskov (født ca. 1971 i Albertslund) er den nuværende generalsekretær for KFUM-Spejderne i Danmark. Han tiltrådte stillingen den 1. december 2011 og overtog arbejdet fra tidl. generalsekretær Niels Johan Geil. 

Kirkeskov har tidligere arbejdet som chefkonsulent i Landbrug & Fødevarer.

Referencer 

Generalsekretærer i KFUM-Spejderne i Danmark
Personer fra Albertslund
Beta-oxidation

β-oxidation eller beta-oxidation betegner nedbrydningen af lipider gennem trinvis fraspaltning af acetyl coenzym A (acetyl-CoA). Navnet kommer af at fraspaltningen sker mellem fedtsyrens 2. og 3. carbonatom regnet fra enden med carboxylsyren (når man beskriver fedtsyrer, betegnes carbonatomerne med græske bogstaver, så 2. og 3. carbonatom kommer til at hedde hhv. alpha og beta). 

Processen finder hovedsageligt sted i mitokondrierne, men peroxisomer står for oxidationen af lange og forgrenede fedtsyrer. Når et peroxisom har reduceret antallet af carbonatomer i fedtsyren til otte, tager mitokondrierne over.

β-oxidation i mitokondrier 

Inden selve β-oxidationen starter, er fedtsyren blevet optaget i mitokondriematrix og et enzym i mitokondriets indre membran har sat acetyl-CoA på fedtsyren. En forbindelse mellem fedtsyre og CoA kaldes generelt for acyl-CoA. β-oxidationen forløber således: 

 Enzymet Acyl-CoA dehydrogenase katalyserer oxidationen af carbonatomerne β og γ ved samtidig reduktion af elektrontransporteren FAD til FADH2. Electron transfer flavoprotein (ETF) fragter FADH2 til elektrontransportkæden - som også befinder sig i mitokondriet - hvor FADH2 reoxideres til FAD. Carbonatomerne β og γ er nu forbundet med en dobbeltbinding og hele fedtsyreforbindelsen hedder Δ2-trans-Enoyl-CoA. 
 Enzymet Δ2-trans-Enoyl-CoA hydratase adderer vand over dobbeltbindingen mellem β og γ. γ har nu en hydroxylgruppe (-OH) tilknyttet. Δ2-trans-Enoyl-CoA er blevet til L-3-hydroxyacyl-CoA.
 Enzymet L-3-hydroxyacyl-CoA dehydrogenase katalyserer endnu en oxidation. Denne gang reduceres elektrontransporteren NAD+ til NADH + H+. Hydrogenatomerne kommer fra fedtsyrens carbonatom γ og den tilknyttede hydroxygruppe. Reaktion er en eliminationsreaktion og fører til at hydroxylgruppen på γ erstattes med en oxogruppe. NADH + H kan reoxideres til NAD+ i elektrontransportkæden. L-3-hydroxyacyl-CoA skifter navn til 3-ketoacyl-CoA. 
 Enzymet thiolase spalter 3-ketoacyl-CoA i to dele. Den ene del er acyl-CoA (men en kortere udgave end den i trin 1), mens det andet produkt får påsat forbindelsen CoA-SH og bliver til acetyl-CoA. 

Acyl-CoA kan nu gennemløbe trinene 1-4 igen og igen, indtil fedtsyren kun har fire carbonatomer tilbage. Da slutter trin 4 med at 3-ketoacyl-CoA spaltes i to acetyl-CoA. Hvis fedtsyren ender med at have et ulige antal carbonatomer, kommer de sidste tre carbonatomer til at danne forbindelsen propionyl-CoA, igen først efter trinvis fraspaltning af acetyl-CoA. Acetyl-CoA kan gennemgå yderligere oxidation (ikke β-oxidation) i citronsyrecyklus. Hvis der nedbrydes meget fedtsyre, kan leveren alternativt omdanne acetyl-CoA til ketonlegemer, bl.a. acetoacetat. 

Ketonlegemer kan forbrændes i væv uden for leveren, og specielt under længerevarende faste kan de komme til at dække en betragtelig del af kroppens energibehov. Således kan hjernen eksempelvis nå op på at hente 75 % af sin energi fra omsætningen af acetoacetat. 

Ketoner er sure og kan i høje koncentrationer sænke blodets pH, så der indtræffer ketoacidose. Særligt hos ubehandlede diabetikere kan tilstanden udvikle sig potentielt livstruende.

Noter 

Metabolisme
US National Championships 1886

US National Championships 1886 var den sjette udgave af US National Championships i tennis (nu US Open), og mesterskabet blev afholdt i Newport Casino Lawn Tennis Club i Newport, USA.

Herresingleturneringen blev vundet af Richard Sears, som i udfordringsrunden besejrede Robert Beeckman med 4-6, 6-1, 6-3, 6-4. Det var den sjette af Sears' syv sejre i træk i turneringen. I herredoublefinalen vandt Sears og James Dwight over Howard Taylor og Godfrey Brinley med 7-5, 5-7, 7-5, 6-4.

Resultater

Herresingle 

Herresingleturneringen havde deltagelse af 37 spillere. Mesterskabet blev afgjort i udfordringsrunden, der var en kamp mellem den forsvarende mester og den bedste af udfordrerne til titlen i skikkelse af vinderen af all comers-turneringen.

Som noget nyt blev alle kampe spillet bedst af fem sæt.

Udfordringsrunden 

I udfordringsrunden spillede den forsvarende mester, Richard Sears, om mesterskabet mod vinderen af all comers-turneringen, Robert Beeckman. Sejren gik til den forsvarende mester, som dermed vandt herresingletitlen for sjette år i træk.

All comers-turneringen 

I all comers-turneringen spillede 34 spillere om én plads i udfordringsrunden. Den ledige plads i udfordringsrunden gik til Robert Beeckman, som i finalen besejrede Howard Taylor med 2-6, 6-3, 6-4, 6-2.

Kvartfinaler, semifinaler og finale

Første til tredje runde

Herredouble 

I herredoublefinalen vandt Sears og James Dwight over Howard Taylor og Godfrey Brinley med 7-5, 5-7, 7-5, 6-4. Sears vandt dermed titlen for femte gang, mens det var fjerde gang at Dwight vandt turneringen.

Kilder / eksterne henvisninger 
 Tennis Archives - US Open 1886 
 Scoreshelf - US Open 1886 

Tennis i 1886
1886
Niels Johan Geil

Niels Johan Geil (født 1959 i Fredericia) er generalsekretær for Youth for Understanding i Danmark, siden 1. september 2011 og tidligere generalsekretær for KFUM Spejderne i Danmark i perioden 2002 til 2011.

Niels Johan er uddannet lærer fra Nørre Nissum Seminarium i 1982, hvorefter han var lærer på Blidstrup Ungdomsskole i perioden 1982-1988. Han blev forstander på Lunderskov Efterskole i perioden 1992-2002.

Referencer 

Generalsekretærer i KFUM-Spejderne i Danmark
Skolefolk fra Danmark
Personer fra Fredericia
Erik Mollerup (politiker)

Erik Mollerup (født 1961) er en dansk erhvervsleder og politiker, medlem af byrådet i Rudersdal Kommune valgt for Venstre. Han var i perioden 1. juni 1994 til 30. august 2002 generalsekretær for KFUM-Spejderne i Danmark.

Erik er uddannet bygningsingeniør fra Danmarks Tekniske Universitet i 1988, og har siden marts 2007 været ansat hos DONG Energy. Hans politiske karriere startede i 1998, hvor han blev valgt ind i den daværende Søllerød Kommunes byråd og fortsatte ved sammenlægningen i Rudersdal Kommune.

Referencer 

Generalsekretærer i KFUM-Spejderne i Danmark
Kommunalbestyrelsesmedlemmer fra Venstre
Ingeniører fra Danmark
Erik Mollerup

Erik Mollerup henviser til flere personer af samme navn:

 Erik Mollerup (erhvervsmand), dansk erhvervsmand (1917-2004).
 Erik Mollerup (politiker), tidligere generalsekretær for KFUM-Spejderne i Danmark og byrådsmedlem i Rudersdal Kommune.
Louise von Stedingk

Louise Regine Isabella grevinde von Stedingk, født Haxthausen (født 29. januar 1803 i Christiania, død 16. marts 1874 i Stockholm) var en dansk-norsk adelsdame og svensk overhofmesterinde.

Hun var datter af Frederik Gottschalck Haxthausen den yngre. Hun blev gift 1825 med grev Ludvig Ernst von Stedingk (1794-1875), som var generalløjtnant og overkammerherre.

Hun var overhofmesterinde hos dronning Desideria af Sverige.

Maria Röhl har tegnet hende 1835.

Kilder 
 "Haxthausen" i Salmonsens Konversationsleksikon.

Slægten Haxthausen
Nordmænd i 1800-tallet
Svenskere i 1800-tallet
Hofembedsmænd fra Sverige
Personer fra Oslo
Klein Curaçao

Klein Curaçao (Lille Curaçao) er en ubeboet ø i det Karibiske Hav på 1,7 kvadratkilometer beliggende 28 kilometer sydøst for hovedøen Curaçao og cirka 30 kilometer syd for Bonaire.

Geografi 
Øen er lige godt en kilometer lang og godt og vel 300 meter på sit bredeste sted. Den er sparsomt bevokset, og der er kun et forladt fyrtårn og nogle badehytter på øen. Frem til 1913 blev der udvundet fosfat på øen.

Klein Curaçao anvendes som udflugtsmål, først og fremmest fra hovedøen Curaçao, med dagssejladser for at nyde den fine strand på øens læside og for at dyrke snorkling og dykning i det koralrige farvand med talrige undervandsgrotter. Et almindeligt syn er havskildpadder. På øens nordside findes et skibsvrag fra 1960'erne efter tankskibet Maria Bianca Guidesman sammen med vraggods der er kommet til øerne via den stadige vestlige strøm og vind.

Eksterne henvisninger 

 om Klein Curaçao 

Curaçao
Dykkeområder
Orions bælte (film)

Orions bælte (norsk titel: Orions belte) er en norsk action-thrillerfilm fra 1985 instrueret af Ola Solum og baseret på Jon Michelets roman af samme navn fra 1977. Filmen er et klassisk koldkrigsdrama, der udspiller sig på Svalbard i lyset af storpolitiske spændinger med den sovjetiske nabo.

Handling 

De tre venner Tom, Sverre og Lars fra Longyearbyen ernærer sig med lyssky forretninger ombord på deres skib Sandy Hook. En dag får vennerne betaling for at hente en bulldozer og ved et ”uheld” tabe den i havet for derved at hjælpe til med forsikringssvindel. Da de mangler penge, vælger de at tage opgaven, men beslutter samtidig at sejle til Grønland for at sælge bulldozeren, hvorved de kan tjene på den to gange. På vej tilbage til Svalbard opstår et voldsomt uvejr, og de søger ly ved øen Kjerulføya. Næste dag går de i land og finder ved en tilfældighed en hemmelig sovjetisk lyttestation, hvorefter de bliver opdaget af sovjetiske soldater, og de må under beskydning flygte tilbage til deres skib. Senere efter nogen tids sejlads bliver skibet skudt i sænk af en sovjetisk helikopter, og kun Tom, der netop er gået i land på Kapp Dufferin, overlever. Hårdt såret når han frem til Longyearbyen, hvor den lokale politimyndighed ikke tror på hans forklaring, men tværtimod har gennemskuet svindelnummeret med bulldozeren. Først da den norske militære efterretningstjeneste tager over og bringer Tom til Oslo, er der måske håb om, at nogen vil tro på ham. Men i stedet venter et storpolitisk drama, der kan betyde forskellen på liv og død.

Modtagelse 
Orions bælte er blevet kaldt for Norges første actionfilm og regnes som en af de mest vellykkede norskproducerede film fra 1980’erne. Den vandt i 1985 den norske Amanda filmpris i kategorien bedste norske film, og samtidig fik filmen Amandaprisen for bedste filmmusik. Parallelt med den norske version blev filmen også optaget i en engelsksproget version med titlen Orion's Belt. Producenterne Dag Alveberg og Petter Borgli samt den afdøde instruktør Ola Solum havde ambitioner om at nå et internationalt publikum, og filmen blev blandt andet solgt til både USA og Storbritannien. I 2004 udkom Orions bælte på DVD, og året efter i 2005 udkom den i en restaureret udgave.

Skuespillere 
Hovedrollerne spilles af Helge Jordal (Tom), Sverre Anker Ousdal (Lars), Hans Ola Sørlie (Sverre) og Kjersti Holmen (Toms kæreste Eva).
I mindre roller ses også danske skuespillere såsom John Hahn-Petersen (tysk turist), William Kisum (tysk turist) og Holger Vistisen (mand i Grønland).

Litteratur 
Sølve Skagen (red.): Orions belte fra idé til film, 2005

Eksterne henvisninger 
 Anmeldelse på Cinerama (norsk) 
 
 Klip fra filmens indledning med «Svalbard Theme»

Referencer 

Actionfilm fra Norge
Thrillerfilm fra Norge
Svalbard
Norske film fra 1985
Andapa

Andapa (Malagassisk: kaominina) er en by og kommune i den nordøstlige del af Madagaskar. Den ligger i distriktet Andapa, som har navn efter byen, og som Andapa administrationsby for. Distriktet er en del af regionen Sava i Antsiranana provinsen. Byen havde 2001 27.618 invånare.

Omkring 88% af indbyggerne i kommunen er bønder, og de vigtigste afgrøder er ris, bønner, tomater og vanilje.

Geografi 
Regionshovedstaden i Sava, Sambava ligger 108 km mod nordøst;
Administrationskontoret for vildtreservatet Anjanaharibe-Sud Reserve ligger i Andapa, og selve reservatet ligger 25 km fra byen .

Eksterne kilder og henvisninger 

Byer i Madagaskar
Frederik Julius d'Origny

Frederik Julius d'Origny (12. januar 1774 i Odense – 1. august 1838 i København) var en dansk officer.

Han var søn af oberst Henri Alexis d'Origny (3. marts 1720 - 4. juli 1794) af fransk adel og Sophia Charlotte de Hansen (18. juni 1750 - 24. december 1779), som var uægte datter af kong Frederik V og Madam Hansen.

Han blev udnævnt til officer 1780, avancerede 1790 til premierløjtnant ved Fynske Infanteriregiment, men stod kun i en kort tid ved dette regiment, i hvilken tid han under Binzers vejledning i Kiel begyndte at danne sig for sin tilkommende stilling, og blev derpå, efter ansøgning, overført til Sjællandske Jægerkorps, ved hvilket han udnævntes til kaptajn i 1799. Kort efter Københavns bombardement i 1807 blev han ansat som pladskommandant i Kalundborg og derpå som næstkommanderende i Roskilde under spaniernes kantonnement sammesteds i 1808. Han blev i 1808 forfremmet til kompagnichef ved Sjællandske Skarpskytter (siden det Jyske Jægerkorps), opnåede i 1809 anciennitet som major, var fra 1809 til udgangen af 1813 øverstbefalende på Agersø og Omø, udnævntes 28. januar 1812 til Ridder af Dannebrog, vendte atter tilbage som major, 1816, til Sjællandske Jægerkorps, i hvilket korps han forblev indtil 1823, da han udnævntes til chef for Jyske Jægerkorps, med oberstløjtnants anciennitet fra 1816 og blev 1825 Ridder af Æreslegionen. Han avancerede til oberst 1826, forlod det Jyske Jægerkorps 1828, i forbindelse med at han blev udnævnt til chef for H.K.H. Prins Christian Frederiks Regiment, blev 1. november 1828 benådet med Dannebrogmændenes Hæderstegn og blev 1. august 1829 Kommandør af Dannebrog. I begyndelsen af 1831 gjorde han tjeneste som kommandant i København, og 9. januar 1834 udnævntes han formelt til at varetage stillingen, som han beholdt indtil sin død i 1838. I november 1835 blev han chef for 1. Jyske Infanteriregiment og ophørte samme dato med at være chef for Prins Christian Frederiks Regiment. 1836 blev han kammerherre.

Han var gift med Anna Hedvig Schultz.

D'Origny er begravet på Garnisons Kirkegård.

Det Nationalhistoriske Museum på Frederiksborg Slot har et portrætmaleri fra ca. 1810 af ubekendt maler af d'Origny i uniform som officer i Sjællandske Skarpskyttekorps.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Noter 

Kammerherrer fra Danmark
Officerer fra Danmark
Danskere i 1700-tallet
Danskere i 1800-tallet
Kommandører af 1. grad af Dannebrog
Personer fra Odense
Riddere af Æreslegionen
Personer i Englandskrigene fra Danmark-Norge